Isamu Noguchi

Isamu Noguchi, nado nos Ánxeles (California) o 17 de novembro de 1904 e finado en Nova York o 30 de decembro de 1988, foi un artista estadounidense-xaponés, creador de imaxes de duradeira elegancia en moi diversos medios. Coñecido sobre todo como escultor e como arquitecto paisaxístico, Noguchi foi ademais deseñador  de escenarios e deseñador industrial facendo lámpadas e mobiliario, algúns dos cales son aínda hoxe manufacturados e vendidos.

En 1947, Noguchi comezou a colaborar coa compañía Herman Miller, cando se uniu a George Nelson, Paul László e Charles Eames para producir un catálogo que contén o que a miúdo se considera o conxunto de mobles modernos máis influente que se produciu, incluíndo a emblemática mesa Noguchi que segue en produción na actualidade. O seu traballo vive en todo o mundo e na Fundación Isamu Noguchi e Museo Xardín da cidade de Nova York.

 Traxectoria 
Fillo da escritora estadounidense Leonie Gilmour e do poeta xaponés Yone Noguchi, Isamu Noguchi. Aínda que a parella nunca casou, Yone Noguchi invitou en 1906 a Leonie a Tokyo para coñecer o seu fillo e ó ano seguinte nai e fillo mudaríanse ao Xapón onde pasaría o resto da súa infancia, residindo en Chigasaki e Iocoama.

En 1918 foi enviado ós Estados Unidos a estudar, graduándose en La Porte High School, Indiana en 1922. En 1924 Noguchi deixou a Universidade Columbia, para perseguir a que sería a súa gran paixón para o resto da súa vida, a escultura.

Tras viaxar por Europa, India, China e varios outros paíse, comezará a gañar prominencia e éxito profesional como escultor e finalmente como deseñador de obras a grande escala en moitas das maiores cidades do mundo.

 Obras 
Entre as súas obras máis destacadas inclúense as seguintes.

 Unha ponte no Parque da Paz de Hiroshima: Peace Park
 Unha escultura para o First National City Bank Building en Fort Worth, Texas
 Un xardín para a Beinecke Rare Book and Manuscript Library na Universidade Yale en New Haven, Connecticut
 Billy Rose Sculpture Garden, Israel Museum, Xerusalén
 Un xardín para o Chase Manhattan Bank Plaza na cidade de Nova York, Estado de Nova York
 Xardíns para a sede de IBM en Armonk, Nova York
 Kodomo no Kuni, un parque infantil en Tokyo, Xapón
 A Fonte Dodge e a praza Philip A. Hart en Detroit, Míchigan (creada en colaboración con Shoji Sadao)
 Un xardín e unha habitación "Shin Banraisha" deseñados na Universidade de Keio en Tokyo, un fito na historia da arte e da arquitectura do século XX hoxe desmantelada.

A súa obra escultórica encóntrase esparexida por todo o mundo e no Isamu Noguchi Garden Museum en Long Island, Nova York.

O seu último proxecto foi o deseño de dun parque de 1,6 km² en Sapporo, Xapón. Deseñado en 1988, un pouco antes da súa morte, o parque Moerenuma foi rematado e aberto ó público no 2004.

 Galería de imaxes 

 Notas 

 Véxase tamén 

 Bibliografía 
 Altshuler, Bruce (1995). Isamu Noguchi (Modern Masters). Abbeville Press, Inc. ISBN 1-55859-755-7.
 Ashton, Dore; Hare, Denise Brown (1993). Noguchi East and West. University of California Press. ISBN 0-520-08340-7.
 Noguchi, Isamu et al (1986). Space of Akari and Stone. Chronicle Books. ISBN 0-87701-405-1.
 Torres, Ana Maria; Williams, Tod (2000). Isamu Noguchi: A Study of Space. The Monticelli Press. ISBN 1-58093-054-9.

 Ligazóns externas 
 Isamu Noguchi Garden Museum
 Noguchi's Indiana experience

Categoría:Escultores do século XX
Categoría:Nados nos Ánxeles
Categoría:Nados en 1904
Categoría:Finados en 1988
Categoría:Escultores dos Estados Unidos de América